### 27.    Nedsættelse af Uddannelsesråd

**Åbent**

Sagsnr.: 326-2018-1256        J.nr.: 54.28.00           Dokumentnr.:
326-2018-7810

**Sagstype**

Beslutning.

**Resume og sagens baggrund**

Godkendelse af kommissorium og sammensætning af
Uddannelsesrådet for igangværende valgperiode.

**Indstillinger**

Direktøren indstiller, at Kommunalbestyrelsen godkender

1. kommissoriet for
Uddannelsesrådet

2. den i
sagsfremstillingen foreslåede sammensætning af rådet.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Uddannelsesrådet er nedsat som et
§ 17 stk. 4 udvalg. Dette betyder, at der er tale om et udvalg, som er nedsat
til at varetage en særlig opgave og fungere som et rådgivende eller forberedende
udvalg for [Kommunalbestyrelsen](http://da.wikipedia.org/wiki/Kommunalbestyrelse)
samt de øvrige stående udvalg.

Uddannelsesrådet for den igangværende valgperiode 2018 –
2021 nedsættes, og der lægges i den forbindelse op til et nyt kommissorium med
en ændret opgavebeskrivelse samt sammensætning af Uddannelsesrådet, der tager
højde for udviklingen på uddannelsesområdet.

Der lægges i kommissoriet op til, at Uddannelsesrådet skal
være et bredt og repræsentativt dialog- og samarbejdsforum til koordinering af
initiativer mellem parterne med henblik på drøftelser og konkrete forslag til
implementering. Hovedopgaverne dækker centrale, aktuelle områder såsom
udmøntning af Ungestrategien, fokus på naturfag og erhvervsrettede uddannelser
og etableringen af FGU.

På baggrund af ændringer på området fra den foregående
valgperiode lægges der i kommissoriet endvidere op til en ny sammensætning af
Uddannelsesrådet.

Der foreslås følgende
sammensætning af Uddannelsesrådet:

· Direktør for børn-, skole- og
familieområdet i Kalundborg Kommune

· EUC [adresse] (en
repræsentant)

· Fagcenter Børn, Læring og
Uddannelse (en repræsentant)

· Høng Gymnasium og HF (en
repræsentant)

· [adresse] (en
repræsentant)

· Kalundborgegnens Erhvervsråd (to
repræsentanter)

· Kalundborgegnens Produktionsskole
(en repræsentant)

· Kalundborg Kommunes Jobcenter (en
repræsentant)

· Kommunalbestyrelsen (tre
repræsentanter)

· Landbrugsskolen Sjælland (en
repræsentant)

· Landsorganisationen i [adresse] (LO)
lokalafdeling (en repræsentant)

· Professionshøjskolen Absalon (en
repræsentant)

· Repræsentant for skolelederne i
Kalundborg Kommune (en repræsentant)

Direktør for børn-, skole- og
familieområdet i Kalundborg Kommune er født formand for Uddannelsesrådet.
Uddannelsesrådet organiseres med forankring i Fagcenter Børn, Læring og
Uddannelse.

Kommunalbestyrelsen har på møde i december 2017 udpeget
følgende medlemmer til Uddannelsesrådet: Kasper Jørgensen (V), Danny Lind
Janne Lund (V) og Erling Thomsen (F).

Efter beslutning om Uddannelsesrådets sammensætning og
kommissorium vil der blive indhentet indstillinger fra hver af de
repræsenterede organisationer til efterfølgende godkendelse i
Kommunalbestyrelsen.

**Økonomiske konsekvenser**

Ingen.

**Bilag**

|  |  |
| --- | --- |
| Kommissorium for Uddannelsesrådet 2018-2021 | 326-2018-7815 |